id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms es nl id id pl id id id id id id id id ms ms id id id id ms id id id ms id id id ms id id id id id id id id ms ms id ms ms ms id ms id id id id id id id ms id ms ms id id id id id id ms id ja id id ms ms id id id en ms ms en en en en en en en en id id ms id id en id id jv ms id id it es id id en id ms ms ms ms ms ms
Cara Merawat Luka Melecur: Buat 5 Langkah Ini Jika Kulit Terkena Ekzos!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ikut 5 Cara Pertolongan Cemas Ini Jika Kulit Melecur Kena Ekzos!
Ditulis oleh Ahmad Farid Disemak pada seminggu lalu
Disemak secara perubatan oleh Dr. Joseph Tan
Aduh, sakitnya kaki terkena ekzos kenderaan! Adakah anda sedang cari cara merawat luka melecur?
Sekiranya anda gemar berkonvoi dengan motosikal bersama rakan-rakan, ada sesuatu yang kalian perlu waspada!
Tidak dinafikan, ia adalah aktiviti yang sangat seronok untuk dilakukan bersama teman.
Pun begitu, kalian tidak boleh leka, lupa atau alpa kerana ada bahaya yang berisiko tinggi terjadi kepada si penunggang motosikal.
Selain kemalangan di atas jalan raya, ada sesuatu yang penggemar aktiviti berkonvoi motosikal perlu berwaspada iaitu kulit terkena ekzos.
Jika ia berlaku, apa perlu anda buat? Jom sama-sama kita ikuti artikel ini dengan lebih lanjut!
Untuk mendapatkan lebih banyak info tentang Habit Sihat, sila dapatkannya di sini.
Kaitan ekzos kenderaan & luka kebakaran
Sebelum pergi dengan lebih mendalam lagi, wajarlah kita tahu bahawa artikel ini bukan hanya berfokuskan kepada akibat kulit terkena ekzos motosikal sahaja malahan juga kenderaan lain.
Mungkin ekzos motosikal ditekankan di sini ekoran ia merupakan bahagian yang sangat mudah terdedah dan tinggi risiko terkena kulit individu terutamanya pada bahagian bawah iaitu kaki.
Ketahuilah sebarang ekzos kenderaan termasuklah motosikal, kereta, van, bas, lori dan lain-lain juga sudah pasti boleh mengakibatkan kulit anda mengalami luka kebakaran jika tersentuh.
Ia lebih berbahaya dan berisiko tinggi sekiranya kenderaan itu sedang atau baharu sahaja digunakan.
Ini kerana ia akan membuat ekzos kenderaan itu lebih panas lantas membuat kecederaan lebih teruk.
Tahukah kalian bahawa terdapat beberapa kategori luka kebakaran yang utama?
Apa kategori luka kebakaran yang utama?
Sebelum mengetahui cara merawat luka melecur yang betul, haruslah kita semua tahu kategori luka kebakaran yang utama terlebih dahulu.
Menurut Dr Nicole P. Bernal, Pakar Kulit dari UCI Regional Burn Center di Amerika Syarikat, kategori ini penting untuk tahu cara merawatnya.
Berikut merupakan kategori luka kebakaran yang utama:
Luka terbakar tahap pertama
Membabitkan permukaan kulit sahaja (epidermis)
Mengakibatkan kesakitan dan kemerahan yang tidak teruk
Memerlukan cara merawat luka melecur yang biasa seperti disarankan doktor
Ia adalah disebabkan oleh faktor risiko yang kurang bahaya seperti terdedah kepada cahaya matahari terlalu kerap atau lama (sunburn).
Luka terbakar tahap kedua
Membabitkan lapisan kulit yang kedua (dermis)
Mengakibatkan kesakitan, kemerahan dan keluarnya lendir seakan nanah
Memerlukan kaedah graf kulit atau ganti kulit untuk merawatnya jika teruk
Ia adalah disebabkan oleh faktor risiko yang agak bahaya seperti terkena air panas serta boleh mengakibatkan pelbagai jangkitan kepada kulit.
Luka terbakar tahap ketiga
Membabitkan kesemua lapisan kulit
Mengakibatkan kesakitan pada kulit
Mengakibatkan perubahan warna kulit kepada coklat atau hitam
Menyebabkan penderita hilang deria sakit sekiranya sistem saraf terjejas dengan teruk
Memerlukan kaedah graf kulit atau ganti kulit untuk merawatnya jika teruk
Ia adalah disebabkan oleh faktor risiko yang sangat bahaya seperti terkena minyak panas, besi panas, renjatan elektrik ataupun bahan kimia bersifat menghakis.
Mengikut tahap luka kebakaran yang utama ini, cara rawat luka melecur juga adalah sangat berbeza.
Jika anda keliru luka kebakaran anda berada pada tahap yang mana, dapatkan konsultasi doktor segera.
Cara merawat luka melecur yang betul!
Berbalik kepada persoalan utama artikel tentang, bagaimana jika terkena ekzos motosikal atau kenderaan lain?
Pertama sekali, haruslah kita tahu bahawa luka kebakaran itu berada pada tahap yang mana terlebih dahulu!
Kebiasaannya, luka melecur akibat terkena ekzos kenderaan berada pada tahap ketiga.
Ini kerana ia adalah bahan yang diperbuat daripada besi yang mudah panas lebih-lebih lagi jika kenderaan tersebut sedang atau baharu sahaja digunakan.
Sekiranya ia berlaku kepada anda, cuba untuk tidak panik dan lakukan cara merawat luka melecur seperti berikut:
#1. Siram bahagian yang melecur dengan air lebih kurang 15 minit.
#2. Sapu antibiotik atau antiseptik pada bahagian terbabit.
#3. Tutup bahagian tersebut dengan kasa steril.
#4. Makan ubat paracetamol untuk mengurangkan rasa sakit.
#5. Segera berjumpa doktor untuk mendapatkan rawatan lanjutan.
PERINGATAN: Anda diingatkan bahawa 5 langkah ini hanya sesuai dilakukan jika luka terbakar itu adalah kecil dan tidak melebihi saiz tapak tangan.
Jika ia lebih besar, adalah lebih baik untuk mendapatkan khidmat doktor pakar.
Konklusinya, kulit terkena ekzos kenderaan terutamanya motosikal adalah sangat bahaya dan boleh mengakibatkan luka kebakaran tahap ketiga jika ia terlalu panas.
Oleh itu, sila ambil langkah berwaspada seperti memakai seluar panjang dan elakkan berjalan di sebelah kenderaan yang sedang atau baharu sahaja digunakan.
Sebelum mengambil langkah di atas sebagai cara merawat luka melecur dengan sendiri di rumah, adalah lebih baik untuk berkonsultasi dengan doktor terlebih dahulu.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Melecur/melepuh. http://www.myhealth.gov.my/melecur-a-melepuh/. Accessed Jan 25, 2022.
Home burn care do’s and don’ts. http://www.ucihealth.org/blog/2018/05/treating-burns. Accessed Jan 25, 2022.
Rawat segera luka lecuran. http://www.kk.usm.my/index.php/en/news-media/774-rawat-segera-luka-lecuran. Accessed Jan 25, 2022.
Burn injuries related to motorcycle exhaust pipes: a study in Greece. https://pubmed.ncbi.nlm.nih.gov/15774297/. Accessed Jan 25, 2022.
Burn injuries related to motorcycle exhaust pipes: A study in Greece. https://www.researchgate.net/publication/7961216_Burn_injuries_related_to_motorcycle_exhaust_pipes_A_study_in_Greece. Accessed Jan 25, 2022.
Burn injuries related to motorcycle exhaust pipes: a study in Greece.. https://www.semanticscholar.org/paper/Burn-injuries-related-to-motorcycle-exhaust-pipes%3A-Matzavakis-Frangakis/b0d42fa5492e0600389996876887f742ca0668d3. Accessed Jan 25, 2022.
Caring for Minor Burns. https://www.aafp.org/afp/2012/0101/p33.html. Accessed Jan 25, 2022.
Taking Care of Burns. https://www.aafp.org/afp/2000/1101/p2029.html. Accessed Jan 25, 2022.
Cara Mudah Nak Cegah Kanser Kulit, Rajinkan Diri Pakai 'Sunscreen'! Ini Sebabnya
Daun Lidah Buaya Bukan Setakat Bagus Untuk Rambut & Kulit, Tapi Boleh Juga Rawat Luka!
Ditulis oleh Ahmad Farid Disemak pada seminggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.